armvectores/hy_wikipedia_2023 huggingface dataset:
Արծրուն Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Արծրուն Ժորայի Խաչատրյան (հուլիսի 4, 1958(1958-07-04) կամ հոկտեմբերի 3, 1959(1959-10-03), Երևան, Հայկական ԽՍՀ, ԽՍՀՄ - 2013), ՀՀ պետական և ՏԻՄ գործիչ։


== Կրթություն ==
1966-1976 թթ. - սովորել և ավարտել է Երևանի թիվ 4 միջնակարգ դպրոցը։
1979-1981 թթ. - սովորել և ավարտել է Ա. Թամանյանի անվան Երևանի շինարարական տեխնիկումը։
1983-1988 թթ. - սովորել և ավարտել է Ս. Օրջոնիկիձեի անվան Մոսկվայի երկրաբանա-հետախուզական ինստիտուտը։
2003 թ. - ավարտել է Մոսկվայի բիզնեսի և քաղաքականության ինստիտուտը։


== Աշխատանքային գործունեությունը ==
1977-1979 թթ. - ծառայել է Խորհրդային բանակում։
1981-1989 թթ. - աշխատել է Աշտարակի մեքենաշինական գործարանում։
1989-1996 թթ. - աշխատել է Աշտարակի մեքենաշինական գործարանում որպես բաժնի պետ, ապա՝ տնօրենի տեղակալ։
1996-2000 թթ. - «Բուրմունք» խանութերի ցանցի տնօրեն։
1998-2000 թթ. - Աջափնյակ համայնքի ղեկավարի տեղակալ։
2000 թ. հունիսին ընտրվել է Աջափնյակ համայնքի ղեկավար։
2003 թ. հունիսին վերընտրվել է Աջափնյակ համայնքի ղեկավար։
2007 թ. հունվարի 19-ին ՀՀ վարչապետի որոշմամբ նշանակվել է ՀՀ բնապահպանության նախարարի տեղակալ։
2007 թ. հուլիսի 23-ին ՀՀ վարչապետի որոշմամբ ազատվել է Հայաստանի Հանրապետության բնապահպանության նախարարի տեղակալի պաշտոնից։Վախճանվել է 2013 թ.։


== Ծանոթագրություններ ==
Ալեքսիս Գովչյան

Ալեքսիս Գովչյան (հոկտեմբերի 13, 1956(1956-10-13), Ստամբուլ, Թուրքիա), մարդու իրավունքների հայազգի ակտիվիստ Ֆրանսիայում, ով 2007 թվականին պարգևատրվել է Ֆրանսիայի բարձրագույն՝ Պատվո լեգեոնի շքանշանով։
Նա 2004-ից 2007 թվականներին Ֆրանսիական ժողովրդավարական միության քաղաքական բյուրոյի անդամ էր։ Հայկական ծագմամբ ֆրանսիացի առաջին թեկնածուն է, ով մասնակցել է Եվրոպական խորհրդարանի ընտրություններին։


== Գրքեր ==
(ֆրանսերեն) 24 օգոստ Reconnaissance par la France du génocide arménien de 1915, եդ. du Cherche Midi, 2003, 226 p., préface de Patrick Devedjian - (2749102103 )


== Ծանոթագրություններ ==


== Արտաքին հղումներ ==
Պաշտոնական կայք
CCAF- ի պաշտոնական կայք
Կուռիսոո

Կուռիսոո (էստ․՝ Kurisoo), գյուղ Էստոնիայի Յարվամաա նահանգի Ամբլա շրջանում։
2011 թվականի տվյալներով գյուղում բնակվում էր 86 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արթուր Քարտաշյան

Արթուր Քարտաշյան (հունվարի 8, 1997(1997-01-08), Երևան, Հայաստան), հայ ֆուտբոլիստ, Երևանի «Փյունիկի» և Հայաստանի ազգային հավաքականի պաշտպան։


== Միջազգային կարիերա ==
Քարտաշյանը Հայաստանի ֆուտբոլի ազգային հավաքականում իր նորամուտը նշել է 2018 թվականի նոյեմբերի 16-ին՝ հայտավորվելով Ջիբրալթարի դեմ ՈՒԵՖԱ-ի Ազգերի լիգայի խաղում։ Նա մեկ գոլային փոխանցում կատարեց Յուրա Մովսիսյանին, իսկ 66-րդ րոպեին ինքը դարձավ գոլի հեղինակ, իսկ հանդիպումն ավարտվեց 6-2 հաշվով։


== Կարիերայի վիճակագրություն ==


=== Միջազգային ===
2018 թվականի նոյեմբերի 16-ի դրությամբ


=== Միջազգային գոլեր ===
2018 թվականի նոյեմբերի 16-ի դրությամբ


== Ծանոթագրություններ ==


== Արտաքին հղումներ ==
Վիճակագրությունը UEFA.com կայքում
Ֆուտբոլիստի էջը worldfootball.net կայքում(անգլ.)
Սան Ժոզե դուս Կուատրու Մարկուս

Սան Ժոզե դուս Կուատրու Մարկուս (պորտ.՝ São José dos Quatro Marcos), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հարավարևմտյան մասում։ Բնակչությունը կազմում է 17 980 մարդ՝ 2006 թվականի տվյալներով։ Գրավում է 1 280,846 կմ2 տարածք։ Բնակչության խտությունը կազմում է՝ 2,9 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 91.189.946,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.859,58 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,735 (տվյալները ՄԱԿ-ի զարգացման ծրագրի)։


== Ծանոթագրություններ ==
Յաղբասան

Անվան այլ կիրառումների համար տե՛ս՝ Յաղբասան (այլ կիրառումներ)Յաղբասան, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Զեեֆելդ (Վերին Բավարիա)

Զեեֆելդ (գերմ.՝ Seefeld), համայնք Գերմանիայում՝ Բավարիա երկրամասի Շտարնբերգ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 7039 մարդ։ Զբաղեցնում է՝ 34,87 կմ² տարածք։ Պաշտոնական կոդ 09 1 88 132։


== Արտաքին հղումներ ==
Պաշտոնական կայք
(8116) Ժանպերին

(8116) Ժանպերին (անգլ.՝ Jeanperrin), աստերոիդ աստերոիդների հիմնական գոտում։ Հայտնաբերվել է 1996 թվականի ապրիլի 17-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,24956 ա. մ., առավելագույնը մոտենում է 1,8925 ա. մ. հեռավորության վրա և հեռանում 2,6066 ա. մ.։ Արեգակի շուրջ մեկ ամբողջական պտույտ է կատարում 1232,38 երկրային օրվա ընթացքում, իր ուղեծրով շարժվելով միջինում 0,292118 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8116) Ժանպերին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ղազախական արխարամերինոս

Ղազախական արխարամերինոս (ղազ.՝ Қазақтың арқар-меринос), մսաբրդատու նրբագեղմ ոչխարների ցեղ։ Ստացվել է Ղազախստանում` միջտեսակային հիբրիդացման եղանակով (նորկովկասյան մերինոսների մաքիները սերմնավորել են որսի ժամանակ սպանված լեռնային արխարի ամորձիներից վերցված սերմնահեղուկով)։ Հետագայում առաջին սերնդի խառնացեղ խոյերը տրամախաչել են պրեկոս և ռամբուլյե ցեղերի մաքիների հետ, իսկ երրորդ սերնդի խառնացեղերը բուծել են «ինքն իր մեջ»։
Ցեղը հաստատվել է 1950-ին։ Աշխատանքները ղեկավարել է Ն. Ա. Բոսոարինը։
Ոչխարները խոշոր են, ունեն ամուր կոնստիտուցիա ն ոսկրակազմ, համամասն մարմնակազմ։ Լավ հարմարված են լեռնային արոտների պայմաններին։ Խոյերի կենդանի զանգվածը՝ 90 - 115, մաքիներինը 55 - 65 կգ է։ Բրդատվությունը՝ համապատասխանաբար 7 - 8 և 3, 2 - 3, 5 կգ։ Բրդի մաքուր ելքը՝ 50 - 55%, երկարությունը՝ 7 - 10 սմ, հաստությունը՝ հիմնականում 64 որակի։ 100 մաքու պտղատվությունը 110 - 120 գառ է։ Վաղահաս է, 4 ամսական գառների կենդանի զանգվածը հասնում է մինչև 30 - 32, 1, 5 տարեկաններինը՝ 50 կգ։
Ցեղն օգտագործվում է կոպտաբուրդ ոչխարները բարելավելու համար։ Տարածված է Ալմաթայի, Պավլոդարի, Արևելյան Ղազախստանի մարզերում։
Պրոգրեսո (Ուրուգվայ)

Պրոգրեսո (իսպ.՝ Progreso) բնակավայր Ուրուգվայի հարավարևելյան մասում, Կանելոնես դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 16 424 մարդ.

Աղբյուր։ Instituto Nacional de Estadística de Uruguay


== Ծանոթագրություններ ==


== Արտաքին հղումներ ==
www.progreso.com.uy (Իսպաներեն)
Վիկտորիա Պլզեն

Վիկտորիա Պլզեն, ֆուտբոլային ակումբ Չեխիայից։ Չեխիայի չեմպիոն 2-ակի գավաթակիր։
Կացխի սյուն

Կացխի սյուն (վրաց.՝ კაცხის სვეტი), խոշոր կրաքարային մոնոլիտ, որը գտնվում է ծովի մակարդակից 40 մետր բարձրության վրա՝ Կացխուրա գետի աջ Կղվիրիլա վտակի ափին։
Վրացական այս կրոնական կոթողը գտնվում է Վրաստանի Իմերեթի մարզի Ճիաթուրայի շրջանում՝ Կացխ գյուղում՝ Ճիաթուրա քաղաքի մոտակայքում։
Սյան կանգնեցման մասին առաջին հիշատակումներից մեկը տվել է վրաց աշխարհագրագետ, պատմաբան և քարտեզագիր արքայադուստր Վախուշտի Բագրատիոնին։ Վախուշտի Բագրատիոնին այն հիշատակել է այսպես.


== Պատմություն ==
Լեռան գագաթին կանգնեցված է եկեղեցի, որը կառուցվել է 6-8-րդ դարերում։ Միչքրիստոնեական ժամանակահատվածում Կացխի սյունը օգտագործվում էր, որպես բերրիության աստծո երկրպագարան։
Քրիստոնեությունը Վրաստանում տարածվելուց հետո սյունը չկորցրեց իր կրոնական նշանակությունը։ Մարդիկ հավատում էին, որ սա մի վայր է, որտեղից մարդիկ կարող են գնալ դեպի Աստված։
Հարակից լեռան գագաթին կանգնեցված է հնագույն քրիստոնեական տաճար, որտեղ ընդունված են եղել աղոթքների և եկեղեցական արարողությունների սովորությունները։ Այս ամենը շարունակվել է մինչև օսմանյան թուրքերի ներխուժումը Վրաստան։
Օսմանյան Թուրքիայի տիրապետության տարիներին կրոնական կառույցը եղել է լքված շինություն։ 18-րդ դարում Բագրատիոնի իշխաններից ոմանք փորձել են բարձրանալ լեռը, սակայն բոլոր փորձերը ձախողվել են։
1944 թվականին Ալեքսանդր Ջափարիձեի և գրող Լևան Գոթուայի գլխավորած հետազոտական ​​թիմը կատարել է լեռան առաջին մագլցումը՝ պարզելով, որ այդ տեղանքում կա կանգուն տաճար։
Դրանից հետո շատ տեղաբնիկներ սկսեցին կատարել ուխտագնացություններ դեպի տաճար։ Կացխի սյան այցեուների թիմն առավել մեծ քանակով ավելացավ 1990-ականների սկզբին՝ Վրաստանի քրիստոնեական վերածննդի ժամանակաշրջանում։
1999-2009 թվականներին պետության հովանավորությամբ տեղանքում կատարվել են հնագիտական ուսումնասիրություններ, որից հետո տաճարը վերակառուցվել է։
Նոր եկեղեցին անվանվել է ի պատիվ Մաքսիմ Խոստովանողի։ Հնագետները հայտնաբերել են անհայտ վանականների մնացորդներ։ Այսօր տեղաբնիկները այն անվանում են «Մենություն բերդ»։


== Պատկերասրահ ==

		
		
		


== Ծանոթագրություններ ==
Կարապետ Դեմիրճյան (այլ կիրառումներ)

Կարապետ Դեմիրճյան, կարող է վերաբերել՝

Կարապետ Դեմիրճյան - հայ գեղանկարիչ
Կարապետ Դեմիրճյան - հայ բժիշկ
Կալվի Ռիզորտա

Կալվի Ռիզորտա (իտալերեն՝ Calvi Risorta ), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 5857 մարդ։ Բնակչության խտություն կազմում է 368,8 մարդ/կմ²։ Զբաղեցնում է 15,88 կմ² մակերես տարածք։ Փոստային ինդեքս՝ 81043, հեռախոսային կոդ՝ 0823։
Աստերոիդների ցանկ (317001-317100)

Աստերոիդների ցանկ (316901-317000)  • Աստերոիդների ցանկ  • Աստերոիդների ցանկ (317101-317200)
 Աստերոիդների ցանկ (316901-317000)  • Աստերոիդների ցանկ  • Աստերոիդների ցանկ (317101-317200)
Ախթարինի շրջան

Ախթարինի շրջան (արաբ․՝ ناحية أخترين‎‎)՝ Սիրիայի Արաբական Հանրապետության շրջանի կարգավիճակ ունեցող վարչական միավոր, որը Ազազի գավառի 6 շրջաններից մեկն է։
Վարչական կենտրոնն է Ախթարին քաղաքը։ 2004 թվականի մարդահամարի տվյալներով շրջանը ունի 39,385 բնակչություն։ Տարածքը կազմում է 341.78 կմ2։


== Ծանոթագրություններ ==
Կրիվցովի հուշահամալիր

Կրիվցովի հուշահամալիր (ռուս.՝ Кривцовский мемориал) հուշահամալիրային կառույց` Հայրենական մեծ պատերազմին նվիրված հուշահամալիր, որը գտնվում է Օրյոլի մարզի Բոլխովսկի շրջանում։


== Ընդհանուր նկարագրություն ==
Համալիրը հիշատակ է 1941 թվականի աշնանից մինչև 1943 թվականի ամռանը Օկա և Զուշա գետերի հատման վրա գտնվող «Մահվան հովտում» գերմանական զորքերի դեմ մղված մարտերին։
Համալիրը կազմված է երկու մասից. զոհված զինվորներին նվիրված 15 մետրանոց բուրգի տեսքով հուշարձանից և երկու եղբայրական գերեզմաններով սգո արարողությունների հրապարակից, որտեղ տեղադրված է 9 մետրանոց կոթող և վառվում է «Փառքի հավերժական կրակը»։
1970 թվականի սեպտեմբերի 16-ին տեղի է ունեցել «Կրիվցովի հուշահամալիրի» բացումը։ Հեղինակներն են ճարտարապետ  Ս. Ֆյոդորովը, քանդակագործ Վ. Բասարևը, նկարիչ Անդրեյ Կուրնակովը։
2012 թվականին քար է դրվել այն վայրում, որտեղ պետք է տաճար կառուցվի զոհված զինվորների պատվին։
2016 թվականին հուշարձանը մտել է Ռուսաստանի` Հայրենական մեծ պատերազմի ժամանակ ընկած խորհրդային զինվորների հիշատակին կանգնեցված նշանավոր հուշահամալիրների տասնյակի մեջ։
Հուշահամալիրից ոչ հեռու գտնվում է ռուս-թուրքական պատերազմի հերոս ռուս գեներալ Վ. Լավրովի գերեզմանոցը։


== Պատկերասրահ ==

		
		


== Ծանոթագրություններ ==


== Գրականություն ==
Федоров С.И. Кривцовский мемориал: памятник ратной славы. — Орел: Вешние воды, 2004. — 55 с. — ISBN 5-87295-159-0


== Արտաքին հղումներ ==
Кривцовский мемориал в «Долине смерти»
Кривцовский мемориал на сайте "Чудеса России(չաշխատող հղում)
Ֆիգեյրան

Ֆիգեյրան  (պորտ.՝  Figueirão), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մասում։ Բնակչությնն թվաքանակը 2020 թվականի տվյալներով եղել է 3.059։ Համայնքն զբաղեցնում է 4 914,8 կմ2 տարածք։ Բնակչության խտությունը կազմում է՝ 0,66 մարդ/կմ2։


== Պատմություն ==
Քաղաքը հիմնադրվել է 2005 թվականին։


== Ծանոթագրություններ ==
Պեռակյուլա (այլ կիրառումներ)

Պեռակյուլա անունը կամ տերմինը կարող է վերաբերել հետևյալ հոդվածներին․

Պեռակյուլա - գյուղ Էստոնիայի Տիստամաա շրջանի կազմում։
Պեռակյուլա - գյուղ Էստոնիայի Սուուռե-Յաանի շրջանի կազմում։
Պեռակյուլա - գյուղ Էստոնիայի Նիվա շրջանի կազմում։
Պեռակյուլա - գյուղ Էստոնիայի Լասվա շրջանի կազմում։
Աշանտի (երգչուհի)

Աշանտի  Շեկվոյա Դուգլաս (անգլ.՝ Ashanti Shequoiya Douglas род. հոկտեմբերի 13, 1980(1980-10-13), Գլեն Կոուվ, Նասաու շրջան, Նյու Յորք, ԱՄՆ), առավել հայտնի Աշանտի, ամերիկացի երգչուհի, դերասանուհի, պրոդյուսեր, պարուհի և մոդել։ Մեծ ճանաչում է բերել Ashanti դեբյուտային ալբոմը, որն առաջին իսկ շաբաթվա ընթացքում վաճառվել է կես միլիոն խմբաքանակով, ինչը, Nielsen SoundScan ընկերության տվյալներով, երգչուհու համար ռեկորդ է դարձել։ «Foolish» երգը 10 շաբաթվա ընթացքում զբաղեցրել Է Billboard Hot 100 հիթ-շքերթի առաջին հորիզոնականը։


== Կենսագրություն ==
Աշանտի Դուգլասը ծնվել է 1980 թվականի հոկտեմբերի 13-ին Քուինսում (Նյու-Յորք)։ Նրա մայրը՝ Թինա Դուգլասը, պարի նախկին ուսուցչուհի է, իսկ հայրը՝ Քեն Քեյ Թոմաս Դուգլասը, նախկին երգիչ է։ Երգչուհին կրտսեր քույր ունի՝ Քենեշը։ Մայրը ավագ դստերը անվանել է Աֆրիկայի Աշանտի պետության պատվին, որը գտնվում էր ժամանակակից Գանայի տարածքում։ Երգչուհու պապը՝ Ջեյմսը, 1960-ականներին Սևամորթների իրավունքների համար պայքարի ակտիվիստ է եղել և ելույթ է ունեցել Մարտին Լյութեր Քինգի հետ։ Փոքր տարիքում Աշանտին հաճախել է պարի դասերի  և երգել եկեղեցական երգչախմբում։


== Սկավառակագրություն ==
Ashanti (2002)
Chapter II (2003)
Concrete Rose (2004)
The Declaration (2008)
Fifth Studio Album (2012)


== Ֆիլմեր ==
Սաբրինա՝ փոքրիկ կախարդ (2002)
Հարսնացուն և նախապաշարմունքները (2004)
Մափետովի շոուն. Օզ երկրի հրաշագործը(2005)
Մարզիչ Carter-ը (2005)
Սատկիր, Ջոն Տակեր (2006)
Չարի բնակավայր 3 (2007)
Մուտանտների երկիրը (2015)


== Ծանոթագրություններ ==


== Գրականություն ==
Laufenberg, Norbert B. Entertainment Celebrities. — Կաղապար:Нп3, 2005. — ISBN 1-4120-5335-8


== Արտաքին հղումներ ==
Կուերո

Կուերո  (իտալերեն՝ Quero), կոմունա Իտալիայում։ Գտնվում է Վենետո մարզում՝ Բելունո գավառում։
Բնակչությունը կազմում է 2311 մարդ, բնակչության խտություն՝ 83 մարդ/կմ²։ Զբաղեցնում է 28 կմ² մակերես։ Փոստային ինդեքս՝ 32030։ Հեռախոսային կոդ՝ 0439։
Կոմունայում մարտի 25-ին հատկապես նշվում է Սուրբ Մարիամ Աստվածածնի Ավետման տոնը։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Յաշելկուլ

Յաշելկուլ (ռուս.՝ Яшелькуль, բաշկիրերեն՝ Йәшелкүл), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թուրքմենբաշիի հայկական եկեղեցի

Թուրքմենբաշիի հայկական եկեղեցի, հայկական եկեղեցի Թուրքմենստանի Թուրքմենբաշի քաղաքում։ Այն Թուրքմենստանի միակ հայկական եկեղեցին է։ Կառուցվել է 1903 թվականին։ Այսօր չի գործում։ Թուրքմենստանի նախագահը նոյեմբերի 29-30 եկել է Հայաստան հանդիպել է Սերժ Սարգսյանի և Գարեգին Բ-ի հետ և խոստացել վերականգնել եկեղեցին։ Որոշ տվյալներով եկեղեցին կանգուն վիճակում է։


== Խորհրդային շրջանում ==
Խորհրդային շրջանում եկեղեցին չի գործել


== Ծանոթագրություններ ==
Գազ Մասսալսկու

Գազ Մասսալսկու (լատ.՝ Astragalus massalskyi), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Երկծայր մազիկներով ծածկված բազմամյա բույս է։ Տերևները ունեն 5-20 սմ երկարություն։ Տերևիկները 6-9 զույգ են և նշտարաձև։ Ծաղկակիրները տերևներից կարճ են, 2-10 սմ երկարությամբ, 3-5 ծաղիկներով։ Պսակը դեղին է, 22-27 մմ երկարությամբ։ Ունդի տրամագիծը 13-20 մմ է, կաշենման է, գնդաձև փքված։


== Տարածվածություն ==
Հանդիպում է Շիրակի (Կոշավան և Խարկով գյուղերի միջև) և Երևանի (Երախի և Ուրծի լեռնաշղթա, Գոռավան գյուղի շրջակայք) ֆլորիստիկական շրջաններում։ Աճում է նաև Նախիջևանում։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 700-1500 մ բարձրությունների վրա, կրաքարային լանջերին, կավոտ և ավազոտ հողերում, ֆրիգանանման բուսականության մեջ, տրագականտնիկներում, ավազային անապատում։ Ծաղկում է ապրիլ-մայիս ամիսներին, պտղաբերում՝ մայիս-հունիսին։


== Պահպանություն ==
Վտանգված տեսակ է։ Հարավային Կովկասի էնդեմիկ է։ Հայտնի են երկու պոպուլյացիաներ։ Տարածման շրջանի մակերեսը 5000 կմ²-ից պակաս է, իսկ բնակության շրջանի մակերեսը՝ 500 կմ²-ից պակաս։ Աճում է ինտենսիվ տնտեսական գործունեության գոտում։ Հայաստանի Կարմիր գրքի հրատարակության մեջ ընդգրկված էր որպես հազվագյուտ տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Խոսրովի անտառ» պետական արգելոցի տարածքում։


== Ծանոթագրություններ ==
Վիլյանո Բիելեզե

Վիլյանո Բիելեզե (իտալերեն՝ Vigliano Biellese), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է՝ 8493 մարդ (2008)։ Բնակչության խտությունը՝ 1063 մարդ/կմ²։ Տարածքը կազմում է 8 կմ²։ Փոստային ինդեքս՝ 13856։ Հեռախոսային կոդ՝ 015։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս. 015 512041
Պաշտոնական կայք. http://www.vigliano.info/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Պետրովսկոե (գյուղ, Տերբունսկի շրջան)

Անվան այլ կիրառումների համար տե՛ս՝ ՊետրովսկոեՊետրովսկոե (ռուս.՝ Петровское), գյուղ Ռուսաստանի Լիպեցկի մարզի Տերբունսկի շրջանի կազմում։
Բնակչությունը վերջին գրանցված տվյալներով կազմում էր 448 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ղարաբաղյան անավարտ օրագիր

Ղարաբաղյան անավարտ օրագիր, 1995 թվականին «Մերկուրի» և «Ալմա Մատեր» ՍՊԸ (մասնակցությամբ՝ «Հայֆիլմ» ստուդիայում) նկարահանված հայկական ֆիլմ։


== Սյուժե ==
Ֆիլմը պատմում է Արցախյան պատերազմի սկզբնական շրջանի ծանր օրերի մասին։


== Գլխավոր դերերում ==
Տ. Մխոյան
Պ. Ղազարյան
Լ. Ղազարյան
Մայիս Սարգսյան
Վրույր Հարությունյան
Ռազմիկ Խոսրոև
Լ. Բախշինյան
Է. Ափինյան


=== Դերերում ===
Տ. Ներսիսյան
Ռ. Ղևոնդյան
Նորայր Գևորգյան
Ռոբերտ Հարությունյան
Ա. Դարբինյան
Դ. Հակոբյան
Գոհար Իգիթյան
Ա. Խաչիկյան
Ռոմեն Ավինյան
Ռ. Արոյան
Գ. Սեդրակյան
Վ. Ավագյան
Լ. Մուրադյան
Վ. Կարապետյան
Ա. Հարությունյան
Է. Հարությունյան
Մեր. Գրիգորյան
Մայիս Գրիգորյան
Կ. Նազարյան
Է. Կարապետյան
Ն. Ավետիսյան
Ա. Ալավերդյան


== Նկարահանող խումբ ==
Պրոդյուսեր - Հ. Այվազյան
Սցեների հեղինակ - Է. Խաչիկյան
երկխոսությունների հեղինակ - Վարոս Հովակիմյան, Էվերտ Պայազատյան (Պայազատ)
Բեմադրող ռեժիսոր Հ. Հովհաննիսյան, Ս. Պետրոսյան
Բեմադրող օպեր. Վ. Պետրոսյան
Բեմադրող նկարիչ - Ռ. Պ. Բաբայան, Գ. Թորոսյան
Կոմպոզիտոր - Ա. Բեգոյան, Ա. Նազարյան, օգտագործված է Է. Արտեմևի երաժշտությունը
Հնչյունային օպերատոր - Ա. Կեսայան
Զգեստների նկարիչ - Կ. Մարտիրոսյան
Ռեժիսոր-Հ. Հակոբյան, Հ. Մնացականյան
Օպերատոր - Ա. Խաչատըրյան
Նկարիչ դիմահարդար - Ն. Խաչատրյան, Ա. Այվազյան
Մոնտաժ - Ի. Միքայելյան
Խմբագիր - Է. Պայազատյան (Պայազատ)
Վարչական խումբ - Հ. Ասլիբեկյան, Խ. Մուրադյան, Մ. Մեսրոպյան, Ե. Խաչիբաբյան, Վ. Ռուբինյան
Տօրեն - Մ. Ալեքսանյան


== Ծանոթագրություններ ==
Երաժիշտներ (Կարավաջո)

Երաժիշտներ՝ 1595 թվականի բարոկկո շրջանի իտալացի նկարիչ Կարավաջոյի նկարներից է։ Պահվում է Նյու Յորքի Մետրոպոլիտեն թանգարանում։ Այստեղ հայտնվել է 1952 թվականին։ 1983 թվականին հիմնական ռեստավրացիայի է ենթարկվել։


== Պատմություն ==
Երիտասարդ Կարավաջոյի  առաջին հովանավորներից մեկը՝ կարդինալ Դել Մոնտեն էր , «Երաժիշտները» նկարը նրա առաջին պատվերն է։ Կարդինալի  ամրոցում հաճախ անց էին կացվում տոնական երեկույթներ, որոշեց առանձնասենյակներից մեկը զարդարել երաժշտության թեմայով։ Քանի որ երիտասարդ Կարավաջոն նրա շրջապատից էր՝ ստացավ երկու նկարի պատվեր։


== Նկարագրություն ==
Պայմանական թատերական զգեստներով երեք պատանի նստած են և պատրաստվում են փորձի։ Կենտրոնում Մարիո Մինիտին ձգում է լյուտնյայի լարերը , ջութակահարը ուշադիր նայում է նոտաներին, նրանց մեջտեղում Կարավաջոն տեղավորել է իրեն։ 
Ձախ կողմում պատկերված է Ամուրը՝ նետերը մեջքի ետևում, խաղողով զբաղվելիս։ Այս կերպարի մի քանի բացատրություն կա։ 
Նկարի անունը պայմանական է, բայց բազմանշանակ։ Նկարը անվանել են «Երաժշտություն», « Երաժիշտներ», «Համերգ», չնայած նկարի համար լավագույն անվանումը «Փորձ» է։ Պատանիների թատերական հագուստները կտավը հեռացնում էր առօրեականությունից, իսկ փորձի հասարակ մոտիվը դառնում է ավելի տոնական։ Նկարին գեղեցկություն էր հաղորդում նաև գույների և հորինվածքի հարմոնիան։ Այս նկարին որպես զույգ Կարավաջոն նկարել է նաև «Վինահարը» նկարը։


== Ծանոթագրություններ ==


== Արտաքին հղումներ ==
Картина на официальном сайте Метрополитен-музея(անգլ.)
The Musicians — Michangelo Merisi da Caravaggio — 1595(անգլ.)
Վիքթորիաս Ուեյ

Վիքթորիաս Ուեյ (անգլ.՝ Victoria's Way), մեդիտացիայի համար նախատեսված այգի է Իռլանդիայի Ուիքլոու կոմսության Ռաունսվուդ բնակավայրի մոտակայքում։ Մասնավոր սեփականություն է։ Հայտնի է տարածքում գտնվող գրանիտե արձաններով։ 9 հա տարածքում լանդշաֆտը ձևավորված է փոքր լճերով և անտառածածկ թավուտներով։ Մուտքին փակցված հուշատախտակին գրված է, որ այգին նվիրվում է գաղտնավերլուծող Ալան Թյուրինգին։
Այգին ամռան ամիսներին բաց է հանրության համար։ Մեծահասակների մուտքը վճարովի է։


== Արձանները ==

Արձանների մեծ մասը սև գրանիտից է։ Նրանց բարձրությունը տատանվում է 1,5 -4,9 մետրի սահմաներում։  Այգին սկսվում է քանդակված թունելով, որն ունի ատամնավոր հեշտոցի տեսք։
Ութ արձան նվիրված են Գանեշա աստծուն։ Պատկերված է փիղ աստվածը պարելիս, կարդալիս և երաժշտական գործիքներ նվագելիս. Գանեշայի բոլոր արձանները քանդակվել են Թամիլ Նադուում և Հնդկաստանում։ Յուրաքանչյուր արձանի վրա վրա մեկ տարի հինգ քանդակագործ է աշխատելԱյլ արձաններից են Մեծ պիթոնի տեսքով նստարանը, երկինք ցույց տվող մատը, Բուդդայի, Շիվայի, Եվայի և այլոց արձանները։
Շատ արձաններ պարունակում են ժամանակակից կյանքի փոքր տարրեր։ Օրինակ՝ Guinness գարեջրի ամանը Գանեշայի կողքը կամ բջջային հեռախոսը սովյալ Բուդդայի մեջքին


== Սեփականություն ==
Այգին հիմնել և Պահում է Վիկտոր Լանգհելդը, ով ծնվել է 1940 թվականին Բեռլինում։ Նա ապրել է Թայլանդում, Ճապոնիայում, Շրի Լանկայում և շփվել տարբեր կրոնական համայնքների հետ։  Ստացած ժառանգությունը, մինչև Իռլանդիա գալն ու արձանների այգին գալը, նրան թույլ է տվել ճանապարհորդել Ասիայի հոգևոր վայրերով։


== Ծանոթագրություններ ==


== Արտաքին հղումներ ==
Official Homepage of Victoria's Way
Victor and his magical garden -- The Irish Independent, 2 June 2004
Interview with Victor Langheld
Պիվառոոցի

Պիվառոոցի (էստ․՝ Pivarootsi), գյուղ Էստոնիայի Լյաենեմաա նահանգի Հանիլա շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գորբուշի (գյուղ, Ռուդնյանսկի շրջան)

Գորբուշի (ռուս.՝ Горбуши), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրին (գյուղ, Դումինիչսկի շրջան)

Անվան այլ կիրառումների համար տե՛ս՝ Բրին (այլ կիրառումներ)Բրին (ռուս.՝ Брынь), գյուղ Ռուսաստանի Կալուգայի մարզի Դումինիչսկի շրջանի կազմում։
Բնակչությունը 2008 թվականին գրանցված տվյալներով կազմում էր 800 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ակիմիսկի

Ակիմինսկի կղզի (անգլ.՝ Akimiski Island), մեծ կղզի Ջեյմսի ծոցում (Կանադա)։ Մտնում է Կանադայի Կիկիտան շրջանի Նունավուտի տարածքի կազմում։


== Աշխարհագրություն ==
Կղզու տարածքը կազմում է 3001 կմ², որը դարձնում է նրան 163-երորդը աշխարհի խոշորագույն կղզիների ցուցակում և 29-երորդը Կանադայի խոշորագույն կղզիների ցուցակում։ Կղզու ջրափնյա գծի երկարությունը հավասար է 261 կմ², առավելագույն երկարությունը 86 կմ է, առավելագույն լայնությունը՝ 32 կմ։ Կղզին գտնվում է Օնտարիո նահանգից 19 կմ հեռու, որը կարելի է տեսնել կղզու արևմտյան ափից։
Կղզու մակերեսը հարթավայրային է՝ հյուսիսում աննշան տեղանքի բարձրացմամբ։ Հիմնական բուսատեսակներն են՝ քարաքոսներ, մամուռներ և խոտեր, նաև գաճաճ սև եղևնիներ։ Ափամերձ ծանծաղուտները կազմում են ճահճուտներ։ Քաղցրահամ ջրի վտակները, որոնք թափվում են Ջեյմսի ծոց հարավ-արևմուտքից, ապահովում են բավարար սնունդ հարևան կղզիների թռչնային գաղութների համար։
Ակիմիսկին մտնում է կղզիների խմբի մեջ, որոնք ներառում են նաև Գասկետ կղզին, Գալերե կղզին, Ալբերտ խրուտը(ստորջրյա) և Ակիմսկի Ստրեյթ կղզին։


== Կլիմա ==
Տարեկան միջին ջերմաստիճանը՝ 2,5 °C
Տարեկան տեղումներ՝ անձրև-450մմ, ձյուն-250մմ


== Ֆաունա ==
Ակիմսկի կղզու և ամբողջ Ջեյմսի ծոցի ափամերձ ջրերը և ծանծաղուտները կարևոր դեր են խաղում տարբեր չվող թռչունների կյանքում։ Այդ թվում՝

Սև կազարկա
Կանադական կազարկա
Սպիտակ սագ


== Ծանոթագրություններ ==
Արևելյան արվեստի թանգարան (Թուրին)

Արևելյան արվեստի թանգարան (իտալերեն՝ Museo d'Arte Orientale, ինչպես նաև հայտնի է ՄԱՕ հապավումով) թանգարան, որը գտնվում է 17-րդ դարում կառուցված պալատում, Իտալիայի Թուրին քաղաքում։
Թանգարանում է գտնվում Իտալիայի ասիական արվեստի կարևոր հավաքածուներից մեկը։ Հավաքածուն, որն ընդգրկում է շուրջ 2.200 աշխատանքներ, ներկայացնում է Ասիա աշխարհամասի մշակութային և գեղարվեստական ավանդույթները։


== Պատմություն ==
Թանգարանը բացվել է 2008 թվականի դեկտեմբերի 8-ին` իր մեջ ներառելով Թուրինի Հնագույն արվեստի քաղաքային թանգարանի ասիական հավաքածուն, ինչպես նաև` նվիրատվություններ Թուրինի քաղաքապետարանի, Ջիովանի Ագնելի հիմնադրամի և Սան Պաուլո ընկերության կողմից։ Ճարտարապետ Անդրեա Բրունոն իրականացրել է Պալացո Մազոնիսի վերակառուցումը, որպեսզի այն կարողանա տեղավորել նոր բացված թանգարանը։
Առաջին տարվա ընթացքում թանգարան է այցելել մոտ 10000 մարդ։


== Հավաքածու ==
Ճապոնական երկու քարերի այգիներ գտնվում են ներքնահարկի բակում և առանձնացված են ապակիով։ Այստեղ կա նաև ժամանակավոր ցուցադրությունների տարածք։
Առաջին հարկում են գտնվում մի քանի հավաքածուներ Հնդկաստանից, հնագույն Գանդհարայից և Հարավարևելյան Ասիայից։ Առաջին և երկրորդ հարկերի միջնահարկում գտնվում են ճապոնական արվեստի գործեր։ Չինական արվեստի հավաքածուները` Հան ազգությունից մինչև Թան դինաստիան ներկայացնող ծիսական բրոնզե արձաններ, թաղման ծեսերի նմուշներ, գտնվում են երկրորդ հարկում։ Երրորդ հարկի Հիմալայան պատկերասրահը նվիրված է բուդդայական արվեստի գործերին Բութանից, Նեպալից և Տիբեթից։
Չորրորդ հարկում է գտնվում իսլամական արվեստի հավաքածուն. այստեղ են պահվում արվեստի գործեր Թուրքիայից, Իրանից, Իրաքից և Արաբական թերակղզուց։


== Ծանոթագրություններ ==


== Արտաքին հղումներ ==
Պաշտոնական կայք
Maria Ludovica Rosati, Oriente italiano. Il nuovo MAO di Torino nel contesto dei musei d’arte orientale della Penisola Archived 2020-09-19 at the Wayback Machine.
Օրմուլու

Օրմուլու, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում:
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կատերինովսկի գյուղական խորհուրդ (այլ կիրառումներ)

Կատերինովսկի գյուղական խորհուրդ, կարող է վերաբերել՝

Կատերինովսկի գյուղական խորհուրդ - Ուկրաինայի Սումիի մարզի Լեբեդինսկի շրջանում
Կատերինովսկի գյուղական խորհուրդ - Ուկրաինայի Խարկովի մարզի Վելիկոբուրլուկսկի շրջանում
Կատերինովսկի գյուղական խորհուրդ - Ուկրաինայի Խարկովի մարզի Սախնովշչինսկի շրջանում
Արմինե Գրիգորյան (երգչուհի)

Անվան այլ կիրառումների համար տե՛ս՝ Արմինե Գրիգորյան (այլ կիրառումներ)Արմինե Գրիգորյան (հունիսի 5, 1968(1968-06-05), Վաղարշապատ, Հայկական ԽՍՀ, ԽՍՀՄ), հայ երգչուհի, դերասանուհի։
Երգիչ, շոումեն Սամվել Գրիգորյանի քույրն է։


== Կենսագրություն ==
1985 թվականին ավարտել է Վաղարշապատի Մաքսիմ Գորկու անվան թիվ 5 միջնակարգ դպրոցը։ 1985-1987 թվականներին սովորել է Երևանի գեղարվեստա-թատերական ինստիտուտի դերասանական ֆակուլտետում։ Որպես մեներգչուհի և դերասանուհի աշխատել է Երևանի Սունդուկյանի անվան ազգային ակադեմիական, Հակոբ Պարոնյանի անվան երաժշտական կոմեդիայի, «Մետրո», «Ոզնիներ» թատրոններում։ 1995 թվականից երգում է որպես անհատ երգչուհի։ 2006-2008 թվականներին «Դար 21» հեռուստաընկերությունում հեղինակել և վարել է «Իմ արև» հաղորդաշարը։ Արմինե Գրիգորյանի երգերի մեծ մասը հումորային ժանրին են պատկանում։


== Ծանոթագրություններ ==


== Արտաքին հղումներ ==
Ես համարում եմ իմ կյանքը ստացված և շնորհակալ եմ Աստծուն իր պարգևած շնորհի համար. Արմինե Գրիգորյան
Կլինեց (գյուղ, Օվրուչի շրջան)

Կլինեց (ուկրաիներեն՝ Клинець), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1867 թվականին։
2001 թվականի տվյալներով Կլինեց գյուղում բնակվում էր 245 մարդ։ Բնակավայրը զբաղեցնում է 0,098 կմ² տարածք։ Բնակչության խտությունը կազմում էր 2500 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրոնտովոե (այլ կիրառումներ)

Ֆրոնտովոե, կարող է վերաբերել՝

Ֆրոնտովոե - գյուղ, Ուկրաինայի Ղրիմի Ինքնավար Հանրապետության Լենինյան շրջանում
Ֆրոնտովոե - գյուղ, Ուկրաինայի Սևաստոպոլի Նախիմովի շրջանում
Կիվի (միրգ)

Անվան այլ կիրառումների համար տե՛ս՝ Կիվի (այլ կիրառումներ)
Շողպար,Կիվի, Ակտինիդիա (լատիներեն Actinidia) ցեղին պատկանող բուսատեսակի ընդհանրական անվանումը։ Հայտնաբերվել է Չինաստանում ավելի քան 700 տարի առաջ, և նրա պտուղները երկար ժամանակ «Չինական հաղարջ» էին անվանում։ Գիտականորեն այս բույսը «Չինական ակտինիդիա» է կոչվում. այն Չինաստանի լեռներում աճող վայրի լիանա է։


== Անվանում ==

Կիվի բույսն իր անունն ստացել է իր պտղի և անթև, գորշ, մազանման փետուրներով կիվի թռչնի արտաքին նմանության շնորհիվ։ Միրգը շուկայում առաջինը ներկայացրած ընկերության անունն էր Kiwi։ Ընկերության խորհրդանիշը ներկայանում էր հենց այդ անթև թռչնի տեսքով։


== Վիտամինների պարունակությունը ==
Կիվին իրավամբ համարվում է վիտամինային ռումբ, քանի որ պարունակվում է մրգերի և բանջարեղենի համար ռեկորդային քանակության վիտամիններ և հանքային նյութեր։ Այս խավոտ կանաչ գնդիկը հարուստ է հատկապես C վիտամինով։ Միջին չափի մեկ կիվին իր մեջ պարունակում է 75 մգ C վիտամին։ Ուրիշ ոչ մի մրգի մեջ C վիտամինի նման քանակություն չկա։ Ամեն օր մեկական կիվի ուտելու դեպքում մարդու օրգանիզմը 100 տոկոսով ապահովված կլինի «վիտամինային առողջությամբ»։ Արտաքուստ համեստ այս պտուղը հարուստ է E, B2, B3, B6 վիտամիններով, բետա-կարոտինով, ֆոլաթթվով, հանքային տարրերով (կալիում, ֆոսֆոր, մագնեզիում) և ֆլավոնոիդներով։ Կիվին պարունակում է էնզիմներ, մրգաթթու և պեկտիններ։


=== Կիվիի բուժիչ հատկությունները ===
Չինական ավանդական բժշկության մեջ ակտինիդիան սովորաբար օգտագործում են մարսողությունը լավացնելու, ռևմատիկ հիվանդությունների, երիկամներում քարերի ձևավորման, վաղաժամ մազաթափության կանխարգելման համար։ Պտուղների բաղադրության մեջ կա ակտինիդին բուսական ֆերմենտը, որը լավացնում է սպիտակուցների յուրացումը։ Կիվիի պտուղների ուսումնասիրությունը ցույց է տվել, որ դրանք կանխարգելում են օրգանիզմում նիտրոզամինների ձևավորումը, ունեն հակաուռուցքային, հակամուտագենային, հակաօքսիդանտային ազդեցություն, լավացնում են ֆիզիկական աշխատունակությունը։ 
Նորվեգացի գիտնականները կիվիի մեջ եզակի նյութ են հայտնաբերել, որին դեռ անուն չեն տվել. այն այրում է զարկերակի ճարպային պաշարիչները։ Որպես հետևանք՝ նվազում է թրոմբների առաջացման վտանգը։ Օրվա մեջ 2-3 կիվի, և մեկ ամիս անց արդյունքն ակնհայտ կլինի։ Այս ժամանակահատվածում, գիտնականների գնահատմամբ, մոտավորապես 15 տոկոսով նվազում է արյան մեջ վտանգավոր ճարպաթթուների պարունակությունը։ Ինչպես ենթադրում են սրտաբան բժիշկները, կիվիի պտուղները կարող են դառնալ ասպիրինի այլընտրանքային օգտակար տարբերակը։ Նոր Զելանդիայում արդեն սկսել են կիվիից ծամվող հաբեր և պատիճներ պատրաստել։


== Կիվիի օգտագործումը կենցաղում ==
Կարծիք կա, որ եթե կիվին բավական հասած է, ուրեմն այն համեղ է։ Եթե շոշափելիս միրգը շատ փափուկ է լինում, նշանակում է այն արդեն շատ հասած է։ Խակ պտուղները կարելի է դնել սեղանին այնպես, որ արևի ճառագայթները վրան չընկնեն։ Այն կարելի է դնել նաև թղթե տոպրակի մեջ խնձորի, բանանի կամ տանձի հետ. այդպես ավելի արագ են հասունանում։ Մրգի հասած լինելը օգտակար նյութերի քանակի կամ որակի վրա չի ազդում։
Կիվին հիանալի մաքրում է մաշկը և միևնույն ժամանակ այն հագեցնում է կարևոր վիտամիններով։ Բուժական-կոսմետիկ նպատակներով կիվիից դիմակներ են պատրաստում։


== Տես նաև ==
Տանձ
Խնձոր
Բանան


== Ծանոթագրություններ ==
Յուրի Կվաշնին

Յուրի Կվաշնին (ռուս.՝ Юрий Алексеевич Квашнин , նոյեմբերի 24, 1964(1964-11-24), Մոսկվա, ԽՍՀՄ - նոյեմբերի 10, 2011(2011-11-10)), ԽՍՀՄ գեղասահորդ, 1983 թվականի ԽՍՀՄ առաջնության արծաթե մեդալակիր, 1984 թվականի ԽՍՀՄ առաջնության բրոնզե մեդալակիր, աշխարհի կրկնակի չեմպիոն պատանիների կարգում (1982 և 1983), 1984 թվականի Օլիմպիական խաղերի մասնակից զուգասահք ձևում։


== Կենսագրություն ==
Հանդես է եկել զուգասահքում Մարինա Ավստրիյսկայայի հետ։ 1982 և 1983 թվականների Աշխարհի առաջնություններին պատանիների կարգում զույգը դարձել է աշխարհի չեմպիոն, 1983 թվականին` ԽՍՀՄ առաջնության բրոնզե մեդալակիր և ԽՍՀՄ առաջնության արծաթե մեդալակիր`1 984 թվականին։ 1984 թվականի Օլիմպիական խաղերում զույգը զբաղեցրել է 9-րդ հորիզոնականը։
ԽՍՀՄ միջազգային կարգի սպորտի վարպետ։


== Սպորտային ձեռքբերումներ ==


== Ծանոթագրություններ ==


== Արտաքին հղումներ ==
Профиль на сайте В.Соловьёва
(3241) Եշուհուա

(3241) Եշուհուա (անգլ.՝ Yeshuhua), աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 28-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 3,050709 ա. մ., առավելագույնը մոտենում է 2,5868 ա. մ. հեռավորության վրա և հեռանում 3,5146 ա. մ.։ Արեգակի շուրջ մեկ ամբողջական պտույտ է կատարում 1946,25 երկրային օրվա ընթացքում, իր ուղեծրով շարժվելով միջինում 0,184971 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3241) Եշուհուա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալագյազ (համայնք)

Անվան այլ կիրառումների համար տե՛ս՝ Ալագյազ (այլ կիրառումներ)Ալագյազ, համայնք Արագածոտնի մարզում։ Ներառում է Ալագյազ, Ավշեն, Կանիաշիր, Ճարճակիս, Միջնատուն, Միրաք, Շենկանի, Ջամշլու, Ռյա Թազա, Սադունց, և Սիփան գյուղերը։ Համայնքը ստեղծվել է 2017 թվականի հունիսի 9 -ին ՀՀ Ազգային Ժողովում համայնքների խոշորացման օրինագծով։ Կենտրոնը Ալագյազ գյուղն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։


== Բնակչություն ==
Ալագյազ համայնքը ստեղծվել է է Ալագյազ, Ավշեն, Կանիաշիր, Ճարճակիս, Միջնատուն, Միրաք, Շենկանի, Ջամշլու, Ռյա Թազա, Սադունց և Սիփան համայնքների միավորումից։ Համայնքի բնակչությունը կազմում է 3290 մարդ։


== Ծանոթագրություններ ==


== Արտաքին հղումներ ==
Ալագյազ - Համայնքի ղեկավար և ավագանի - Համայնքներ - Արագածոտնի մարզպետարան
ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ
(6237) Չիկուշի

(6237) Չիկուշի (անգլ.՝ Chikushi), աստերոիդ աստերոիդների գոտու արտաքին մասում։ Հայտնաբերվել է 1989 թվականի փետրվարի 4-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 3,92879 ա. մ., առավելագույնը մոտենում է 3,6478 ա. մ. հեռավորության վրա և հեռանում 4,2098 ա. մ.։ Արեգակի շուրջ մեկ ամբողջական պտույտ է կատարում 2844,37 երկրային օրվա ընթացքում, իր ուղեծրով շարժվելով միջինում 0,126566 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6237) Չիկուշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հոբոս Ապեր

Հոբոս Ապեր (Հովհաննես Գասպարի Անդրեասյան, նրան Հոբոս Ապեր գրական անունով է կնքել Խնկո Ապերը, հուլիսի 9, 1908(1908-07-09), Արամուս, Էջմիածնի գավառ, Երևանի նահանգ, Կովկասի փոխարքայություն, Ռուսական կայսրություն - հուլիսի 28, 1994(1994-07-28), Երևան, Հայաստան), հայ բանաստեղծ, ԽՍՀՄ գրողների միության անդամ 1934 թվականից։


== Կենսագրություն ==
Հոբոս Ապերը ծնվել է 1908 թվականի հուլիսի 9-ին, Աբովյանի շրջանի Արամուս գյուղում։ 1931 թվականին ավարտել է Երևանի պետական համալսարանի պատմալեզվագրական ֆակուլտետը։ Ապա զբաղվել է մանկավարժությամբ։ Ալավերդիում, Իջևանում, Կիրովականում եղել է դպրոցական տեսուչ։ 1931-1932 թվականներին սովորել է Մոսկվայի Մաքսիմ Գորկու անվան  գրական ստուդիայում։ Աշխատել է նաև Ղուրդուղուլու (այժմ՝ Արմավիր) «Բոլշևիկյան տեմպով» շրջանային թերթի խմբագրությունում։ Ռուսերեն առանձին գրքով լույս է տեսել նրա «Աղբյուր»-ը (Մոսկվա, 1974):


== Երկեր ==
Գարնան կանչը, Երևան, Հայպետհրատ, 1958, 46 էջ։
Մրջյունն ու մուկը, Երևան, Հայպետհրատ, 1959, 14 էջ։
Դեղձանիկ, Երևան, Հայպետհրատ, 1963, 23 էջ։
Այս առավոտ, Երևան, «Հայաստան», 1968, 79 էջ։
Մուրճն ու մեխը, Երևան, «Հայաստան», 1971, 28 էջ։
Առնետ փեսացուն, Երևան, Հայպետհրատ, 1971, 36 էջ։
Արևի տունը, Երևան, «Հայաստան», 1975, 102 էջ։
Արևն ու ցողը։ Բանաստեղծություններ, չափածո, հեքիաթ, Արևիկ, 1990, 36 էջ
Մանկական բանաստեղծություններ, Արևիկ, 2001, 16 էջ։


== Ծանոթագրություններ ==
Գարեգին Կուձիկյան

Գարեգին Կուձիկյան (Կոզիկյան, օգոստոսի 17, 1878(1878-08-17) - 1915), հասարակական գործիչ։


== Կենսագրություն ==
Ծնվել է Եսալեմում 1878 թվականի օգոստոսի 17-ին, մահացել Բալուում 1915 թվականին։ Սկզբնական կրթությունն ստացել է Չարսանճագում և Ւոսրբերդում։ 1896 թվականին տեղափոխվել է Անդրկովկաս, աշխատել գործարաններում, մտել Հնչակյան կուսակցության մեջ։
1898 թվականին մասնակցել է հայ բանվորների առաջին սոցիալ-դեմոկրատական մարքսիստական խմբի՝ «Թիֆլիսի բանվորների միության» ստեղծմանը, ընդհատակյա հեղափոխական աշխատանք տարել, հրատարակել «Բանվոր» ձեռագիր թերթը։ 1901 թվականին ձերբակալվել է, 1903 թվականին արտաքսվել Ռուսաստանից։ Նույն թվականին հաստատվելով Ժնևում՝ մասնակցել է «Սոցիալ-դեմոկրատական բանվորական հայ կազմակերպության» (սպեցիֆիկներ) հիմնադրմանը։ 1905 թվականին վերադարձել է Անդրկովկաս, Ռուսական առաջին հեղափոխության տարիներին (1905—1907) Թիֆլիսում եղել սպեցիֆիկների «Կյանք» (1906) և «Ձայն» (1906—1907) պարբերականների խմբագիրներից, որոնք անջատողականություն էին սերմանում հայազգի բանվորության մեջ։ Կուձիկյանի դեմ գաղափարական պայքար են մղել Մ. Շահումյանը, Բ. Կնունյանցը, Մ. Սպանդարյանը, Ս. Կասյանը։ 1909 թվականին տեղափոխվել է Կոստանդնուպոլիս, հիմնել «Գրաշարաց միությունը», հրատարակել «Ապագա» (1910) բանվորական հանդեսը։ Զոհ է գնացել 1915 թվականի Մեծ եղեռնին։ Հրատարակել է «Թող ֆակտերը խոսեն» գիրքը (1904)։
Ժան Բյուլան

Ժան Բյուլան (ֆր.՝ Jean Bullant; 1515, Ամյեն - հոկտեմբերի 13, 1578(1578-10-13), Écouen), Վերածննդի դարաշրջանի ֆրանսիացի ճարտարապետ և քանդակագործ, հուգենոտ։ Կրթություն է ստացել Իտալիայում։


== Կենսագրություն ==
Ժան Բյուլանին ճանաչում է բերել Ֆրանսիական զինվորական և քաղաքացիական գործիչ Մոնմորանսի պատվերով Էկուանում կառուցած դղյակը։ Հետագայում Մոնմորանսի Շանտիլի կալվածքում Բյուլանի ղեկավարությամբ կառուցվել է Փոքր պալատը։
1157 թվականին Բյուլանը նշանակվել է ֆրանսիական թագավորական կառույցների գլխավոր հսկիչ։ Հենրի II-ի մահից հետո որոշ ժամանակ ստվերում մնալով՝ 1570 թվականին հրավերք է ստանում Եկատերինա Մեդիչիի կողմից՝ շարունակելու Թյուիլրիի արքայական պալատի շինարարությունը։ Կառուցել է նաև «Թագուհու պալատը» (հայտնի է Սուաուսոնսկյան պալատ անունով, կործանվել է 1871 թվականին՝ հրդեհից)։ Բուլոնի ղեկավարությամբ են կառուցվել մի շարք մոնումենտալ շինություններ Ֆոնտենբլոյում, Սեն Դենում և այլուր։
Բուլանը կարողանում էր համադրել իտալական Վերածննդի և ֆրանսիական ազգային ճարտարապետական լուծումները


== Գրականություն ==
«Recueil d’horlogiographie, contenant la description, fabrication et usage des horloges solaires...» (Փարիզ, 1561);
«Petit traicte de geometrie et d’horlogiographie pratique» (там же, 1562);
«Reigle généralle d’architecture des cinq manières de colonnes — à l’exemple de l’antique suivant les reigles de Virtruve» (նույն տեղում, 1564 և այլ խմբ.).


== Ծանոթագրություններ ==


== Արտաքին հղումներ ==
«Бюллан»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Ad. Berty, «Les Grands Architectes de la Renaissance» (Париж, 1860).
Козлова П. А. Трактаты Жана Бюллана в рамках развития ренессансной архитектурной мысли // Актуальные проблемы теории и истории искусства: сб. науч. статей. Вып. 6. / Под ред. А. В. Захаровой, С. В. Мальцевой, Е. Ю. Станюкович-Денисовой — СПб.: НП-Принт, 2016. С.433-440. ISSN 2312—2129.
Թիմոթի Գրին

Թիմոթի Ջոն Գրին (1969, Քեյփթաուն, ՀԱՀ), հարավաֆրիկացի դերասան, կինոռեժիսոր և գրող։ Նա նաև հայտնի է որպես Թիմ Գրին անունով և շատ հոդվածներում մեջբերվում է այդ անվան ներքո։


== Թվիսթ անունով տղայի ստեղծումը ==
Գրինի առաջին գեղարվեստական ֆիլմը՝ «Boy Called Twist», հարավաֆրիկյան ֆիլմերի ֆինանսավորման մեջ նորարարություն էր։ 2002 թվականին Գրինը հայտնեց, որ փնտրում է 1000 ներդրողի, ովքեր կարող էին յուրաքանչյուր ռիսկի դիմել մոտավորապես 1000.00 ռանդ (145 ԱՄՆ դոլար)` տարածելով այդ ռիսկը համախոհ մարդկանց լայն հասարակության մեջ։ 2003 թվականի օգոստոսին ապահովվել էր մեկ միլիոն ռանդ։
Երկու հավատարմատարը ծրագրի համար ընդհանուր առմամբ հանգանակեցին 400,000.00 ռանդ։
Հիմնական լուսանկարչությունը տևեց 21 օր և ավարտվեց ժամանակացույցով և բյուջեի շրջանակներում։ Ֆիլմին մասնակցում էին իրական կյանքից փողոցում գտնվող երեխաներ։ Ֆիլմն անցանց ցուցադրվել է 2004 թվականին, իսկ Հարավային Աֆրիկայի Ազգային կինո և տեսաֆիլմերի ազգային հիմնադրամի կողմից կինոնկարի ավարտին ստացվել է ևս 1,000,000.00 ռանդ։
2004 թվականի նոյեմբերի 18-ին ֆիլմի պրեմիերան կայացել է Քեյփթաունի համաշխարհային կինոփառատոնում։ 2005 թվականի մայիսին ֆիլմը ցուցադրվել է Կաննի կինոփառատոնում՝ ներկայացնելով Հարավային Աֆրիկան Tous Les Cinema de Monde (Աշխարհի բոլոր կինոթատրոնները) բաժնում։ Գրինը Քեյփթաունում փողոցի երեխաների համար կազմակերպել է ֆիլմի բացօթյա ցուցադրությունը։
Ֆիլմի նկարահանման ընթացքում Գրինը էլեկտրոնային փոստով ֆինանսավորողներին տեղեկացրել է ֆիլմի առաջընթացի մասին, և բոլոր 1000 ասոցացված  պրոդյուսերներն ընդգրկվել են ֆիլմի երախտավորների ցանկում։


== Ընտրյալ ֆիլմագրություն ==
Խաղարկային ֆիլմեր

2011 Skeem
2004  Boy Called TwistTV

2006 Hard Copy
2003 Zero Tolerance
2002 Tsha TshaԿարճամետրաժ ֆիլմեր

1998 Kap ‘an, Driver
1995 Corner Caffie


== Ծանոթագրություններ ==


== Արտաքին հղումներ ==
Թիմոթի Գրին Internet Movie Database կայքում
Tim Greene SA
Տրավկինո (գյուղ, Բոբրովիցայի շրջան)

Տրավկինո (ուկրաիներեն՝ Травкине), գյուղ Ուկրաինայի Չեռնիգովի մարզի Բոբրովիցայի շրջանում։
2006 թվականի տվյալներով Տրավկինո գյուղում բնակվում էր 271 մարդ։ Բնակչության խտությունը կազմում էր 937,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիկողայոս Ալադաթյան

Նիկողայոս Հովհաննեսի Ալադաթյան (Նիկողայոս Հովհաննիսյան Ալադաթյան(ց), 1833, Թիֆլիս, Վրացական նահանգ, Ռուսական կայսրություն - հուլիսի 25, 1875(1875-07-25), Թիֆլիս, Կովկասի փոխարքայություն, Ռուսական կայսրություն), հայ հասարակական, քաղաքական, պետական գործիչ, Թիֆլիսի քաղաքագլուխ։


== Կենսագրություն ==
1856 թվականին ավարտել է Թիֆլիսի գիմնազիան ավարտելուց հետո ուսումը շարունակել է Մոսկվայի կայսերական համալսարանում։ Արդեն այդ տարիներին Ն.Ալադաթյանը հանդես է գալիս թատրոնի ասպարեզում։ Մոսկվայում հիմնված և հայերեն ներկայացումներ բեմադրող թատերասիրաց խմբակի համար, 1859 թվականին գրում է «Վա՜յ իմ կորած 50 ոսկի» կենցաղագրական առաջին պիեսը։ Առաջին անգամ ներկայացվում է 1859 թվականի հունվարի 27-ին Մոսկվայում՝ Նովայա Բասմաննայա փողոցում գտնվող վաճառական Միքայել Ստեփանյանցի տանը։ Այնուհետեւ, երկար ժամանակ բեմադրվել է հայկական թատերական խմբերի կողմից։ 
1860 թվականին Ալադաթյանը օժանդակել է «Հյուսիսափայլի» հրատարակման գործին։ Մոսկվայում ներկայացված հայերեն մի բեմադրության մեջ 1865 թվականին նա ստանձնում է «հարուստ վաճառականի» դերակատարությունը։
Համալսարանն ավարտելուց հետո Ալադաթյանը վերադառնում է Թիֆլիս։ 1866 թվականին Թիֆլիսի Մարիամյան օրիորդաց ուսումնարանում աշխատում էր որպես ուսուցիչ և միաժամանակ հանդիսանում Ներսիսյան դպրոցի հոգաբարձու։
1868 թվականին Թիֆլիսի քաղաքային ընտրությունների ժամանակ ընտրվել է ավագ ներկայացուցիչ, իսկ քաղաքագլուխ Երեմիա Արծրունու հրաժարականից հետո 1,5 տարի վարում է քաղաքագլխի պաշտոնը։ Ն.Ալադաթյանցի պաշտոնավարության շրջանում՝ 1868 թվականի նոյեմբերի 8-ին, բացվում է Քաղաքային նոր հիվանդանոցը։ 1869 թվականին մասնակցում է Գայանյան օրիորդաց ուսումնարանի հիմնադրմանը։
Վախճանվել է Թիֆլիսում 1875 թվականի հուլիսի 25-ին թոքախտից։


== Երկեր ==
«Վայ, իմ կորած հիսուն ոսկին» (վոդևիլ մեկ գործողությամբ), «Հայկական աշխարհ», 1866, N 6-7


== Ծանոթագրություններ ==
Պուշկինո (գյուղ, Վյազեմսկի շրջան)

Անվան այլ կիրառումների համար տե՛ս՝ ՊուշկինոՊուշկինո (ռուս.՝ Пушкино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ախալի Թերջոլա

Անվան այլ կիրառումների համար տե՛ս՝ Ալավերդի (այլ կիրառումներ)Ախալի Թերջոլա (վրաց.՝ ახალი თერჯოლა), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Դիրք ==
Գյուղը գտնվում է ծովի մակարդակից 540 մետր բարձրության վրա։ Շրջկենտրոն Թերջոլայից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1170 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Թերջոլայի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
(7543) Պրիլիս

(7543) Պրիլիս (անգլ.՝ Prylis), աստերոիդ Յուպիտերի տրոյացիներից։ Հայտնաբերվել է 1973 թվականի սեպտեմբերի 19-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 5,179603 ա. մ., առավելագույնը մոտենում է 4,8445 ա. մ. հեռավորության վրա և հեռանում 5,5147 ա. մ.։ Արեգակի շուրջ մեկ ամբողջական պտույտ է կատարում 4305,69 երկրային օրվա ընթացքում, իր ուղեծրով շարժվելով միջինում 0,08361 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7543) Պրիլիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օրլովո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ՕրլովոՕրլովո (ռուս.՝ Орлово), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յոնաս Կնուդսեն

Յոնաս Յորտ Կնուդսեն (դան․՝ Jonas Hjort Knudsen, սեպտեմբերի 16, 1992(1992-09-16), Էսբյերգ, Ribe County, Դանիա), դանիացի ֆուտբոլիստ, «Իպսվիչ Թաուն» ակումբի և Դանիայի հավաքականի պաշտպան։


== Ակումբային կարիերա ==
Կնուդսենն «Էսբերգ» ֆուտբոլային ակումբի սան է։ 2010 թվականի մարտի 28-ին «Ռաններս» ակումբի դեմ խաղում նա կատարել է իր նորամուտը Դանիայի Սուպերլիգայում։ 2013 թվականի մայիսի 16-ին «Օդենսե» ակումբի դեմ խաղում Կնուդսեմը խփել է իր առաջին գոլը ակումբի կազմում։ Նույն թվականին Կնուդսենն «Էսբերգին» օգնել է հաղթել Դանիայի գավաթի խաղարկությունում։
2015 թվականի ամռանը Յոնասը տեղափոխվել է անգլիական «Իպսվիչ Թաուն»՝ կնքելով երեք տարվա պայմանագիր։


== Միջազգային կարիերա ==
2014 թվականի մայիսի 28-ին Շվեդիայի հավաքականի դեմ ընկերական խաղում Կնուդսենը կատարել է իր նորամուտը Դանիայի հավաքականի կազմում։
2015 թվականին Դանիայի երիտասարդական հավաքականի կազմում մասնակցել է Չեխիայում անցկացվող Եվրոպայի երիտասարդական առաջնությանը։ Մրցաշարում նա մասնակցել է Չեխիայի, Գերմանիայի ու Շվեդիայի հավաքականների դեմ խաղերին։
2018 թվականի մայիսին հայտնի է դարձել, որ Կնուդսենն ընդգրկվել է Դանիայի հավաքականի նախնական հայտացուցակում՝ մասնակցելու Ռուսաստանում կայանալիք աշխարհի առաջնությանը։


== Կարիերայի վիճակագրություն ==


=== Ակումբային ===
2017 թվականի հուլիսի 21-ի դրությամբ


== Ձեռքբերումներ ==
Թիմային
 «Էսբերգ»

Դանիայի գավաթակիր — 2012/13


== Ծանոթագրություններ ==


== Արտաքին հղումներ ==
Danish national team profile
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրությունը National Football Teams կայքում(անգլ.)